Novak u finalu posle drame
Najbolji teniser sveta posle skoro pet sati igre i brojnih preokreta pobedio Endija Marija i izborio se za novi duel sa Rafaelom Nadalom
Repriza prošlogodišnjeg finala u Melburnu bila je znatno drugačija od „originala“, ali je ishod na kraju bio – isti. Posle skoro pet sati iscrpljujućeg tenisa, koji je - istina - na momente bio ispod nivoa kvaliteta dvojice rivala, ali u većem delu meča zaista spektakularan,  je u dramatičnoj završnici bio hrabriji i odlučniji i izborio svoje drugo uzastopno finale u Australiji, a treće ukupno. Momentum je u nekoliko navrata prelazio sa jedne na drugu stranu, počev od Đokovićevog vođstva 1:0 u setovima i 2:0, uz brejk loptu, posle čega je Marej preokrenuo i izjednačio u setovima, uz brejk viška u trećem. Novak je zatim uzvratio i bio u prilici da reši taj deo igre u svoju korist, ali je prokockao tri set lopte na Marijev servis, a zatim poklekao u taj-brejku. Međutim, usledio je veliki preokret, tokom kojeg je Đoković za 25 minuta četvrti set dobio sa 6:1, a onda stigao do 5:2 u odlučujućem. Naravno, ni tu nije bio kraj, Marej se ne samo vratio u meč, nego pri rezultatu 5:5 imao dve vezane, i potom treću brejk loptu, ali kada je Đoković sve to spasao i poveo sa 6:5, Škotlanđanin je u sledećem gemu pao i završio još jedan Grand Slem turnir bez toliko željenog trofeja. Posle neverovatnih 50 brejk prilika na obe strane, od kojih je Đoković iskoristio 11, a Marej 7, najbolji teniser sveta na konferenciji za novinare komentarisao je upravo taj podatak: Đokovića u trećem uzastopnom Grand Slem finalu ponovo čeka Španac koga je pobeđivao na poslednjem Vimbldonu i Ju Es Openu. Taj meč je zakazan za nedelju u 7:30 uveče po lokalnom vremenu, odnosno 9:30 ujutro po centralno-evropskom.